Χίος, 13/06/22

**Δελτίο Τύπου**

Την Πέμπτη 16 Ιανουαρίου 2022 εκδικάζεται, σε δεύτερο βαθμό η υπόθεση του Μ.Μ. που πρωτόδικα έχει καταδικαστεί με βάση τον αντιρατσιστικό νόμο για επίθεση κατά του νοσηλευτή συναδέλφου Γιάννη Κουτσοδόντη, που σημειώθηκε στα γεγονότα του προσφυγικού καταυλισμού της Σούδας της 6ης Ιουνίου 2016.

Συγκεκριμένα ο κατηγορούμενος, ο οποίος έχει ήδη καταδικαστεί πρωτόδικα για ρατσιστική βία σε πρόσφυγες, επιτέθηκε και χτύπησε αναίτια τον  Γιάννη Κουτσοδόντη, όταν ο τελευταίος μετά από εντολή της Διοίκησης του Νοσοκομείου  είχε πάει στον καταυλισμό  των προσφύγων στην Σούδα του Κάστρου της Χίου ως υπεύθυνος για τον συντονισμό της μεταφοράς τυχόν τραυματιών.

Ως Σωματείο στεκόμαστε αλληλέγγυοι στον συνάδελφο εργαζόμενο μέλος του ΔΣ του σωματείου μας.

**Η βία του φασισμού και του ρατσισμού πρέπει να καταδικαστεί από ΟΛΟΥΣ!!!!!**

**Καλούμε όλα τα σωματεία του νησιού αλλά και τους δημοκρατικούς πολίτες της Χίου να πράξουν το ίδιο** και να ενώσουν όλοι τις δυνάμεις τους και τις φωνές τους μαζί μας, ενάντια στον φασισμό και στην ρατσιστική βία.

**ΓΙΑ ΤΟ Δ.Σ**

**O ΠΡΟΕΔΡΟΣ Η ΓΡΑΜΜΑΤΕΑΣ**

**Λαμπαδοχυτός Γιάννης Κουβαρά Ολυμπία**